**N Á R O D N Á R A D A S L O V E N S K E J R E P U B L I K Y**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD - 919/2022

**S p r á v a**

**Výboru Národnej rady Slovenskej republiky pre kultúru a médiá**

**k návrhu na voľbu generálneho riaditeľa Rozhlasu a televízie Slovenska**

**(tlač 1065)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre kultúru a médiá zverejnil dňa 27. apríla 2022 výzvu na prihlasovanie kandidátov na funkciu generálneho riaditeľa Rozhlasu a televízie Slovenska podľa § 17 zákona č. 532/2010 Z. z. o Rozhlase a televízii Slovenska a o zmene a doplnení niektorých zákonov.

Na základe výzvy dostal výbor do stanoveného termínu 9 prihlášok kandidátov na funkciu generálneho riaditeľa. Následne výbor overil, či kandidáti spĺňajú podmienky stanovené v súlade § 16 ods. 1 a 2 zákona. Na verejné vypočutie dňa 13. júna 2022 bolo pozvaných 8 kandidátov:

**Meno a priezvisko:**

1. **Peter Badač**
2. **Tibor Búza**
3. **Ivan Golian**
4. **Peter Janků**
5. **Ľuboš Machaj**
6. **Jaroslav Rezník**
7. **Vladimír Seman**
8. **Daniel Živica**

**--------------------------------**

1. **Jura Trulelek Kabát**

Verejného vypočutia sa zúčastnilo 8 kandidátov. Kandidát uvedený pod č. 9 nebol pozvaný na verejné vypočutie, nakoľko nesplnil podmienky podľa § 16 ods. 2 zákona.

Gestorský výbor po verejnom vypočutí **k o n š t a t o v a l,** že všetci zúčastnení kandidáti spĺňajú všetky náležitosti a kritériá podľa § 16 ods. 1 a 2 zákona, okrem podmienok v zmysle čl. 5 ods. 7 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov, ktoré si môže zvolený kandidát usporiadať do 30 dní od zvolenia. Z uvedeného dôvodu sú všetci ôsmi kandidáti spôsobilí zúčastniť sa voľby na funkciu generálneho riaditeľa Rozhlasu a televízie Slovenska.

Stanovisko poradnej Komisie pre voľbu generálneho riaditeľa Rozhlasu a televízie Slovenska zriadenej Výborom Národnej rady Slovenskej republiky pre kultúru a médiá je zverejnené na webovom sídle Národnej rady Slovenskej republiky v sekcii **Dokumenty:**

<https://www.nrsr.sk/web/?sid=nrsr/dokumenty/projektyRTVS>

Gestorský výbor po zvážení týchto skutočností uznesením č. 180 zo 16. júna 2022

**A. súhlasí**

s návrhom na voľbu generálneho riaditeľa Rozhlasu a televízie Slovenska **(tlač 1065),** ktorého súčasťou je stanovisko poradnej Komisie pre voľbu generálneho riaditeľa Rozhlasu a televízie Slovenska, zriadenej Výborom Národnej rady Slovenskej republiky pre kultúru a médiá

**B. odporúča**

**Národnej rade Slovenskej republiky, aby**

1. **z v o l i l a**

podľa § 17 zákona č. 532/2010 Z. z. o Rozhlase a televízii Slovenska a o zmene a doplnení niektorých zákonov generálneho riaditeľa Rozhlasu a televízie Slovenska na funkčné obdobie 5 rokov

1. **uskutočnila opakovanú voľbu generálneho riaditeľa**

v prípade, že žiaden z navrhovaných kandidátov nezíska nadpolovičnú väčšinu hlasov prítomných poslancov. Do opakovanej voľby postupujú **dvaja** kandidáti, ktorí získali najvyšší počet hlasov. Pri rovnosti počtu hlasov postupujú všetci kandidáti, ktorí majú rovnaký najvyšší počet hlasov.

**C. určuje**

predsedu výboru Kristiána **Čekovského** za spravodajcu výboru a **poveruje ho,** aby uviedol návrh na voľbu generálneho riaditeľa Rozhlasu a televízie Slovenska na schôdzi Národnej rady Slovenskej republiky

## Bratislava 16. júna 2022

**Kristián Čekovský, v. r.**

predseda

Výboru Národnej rady Slovenskej republiky pre kultúru a médiá